PÖÖRDEPUNKT
Tere tulemast saatesse, kus räägime imelistest muutustest.
Nii et kui sinugi elu vajab muutust, vaata kindlasti!
Kuid esmalt mees, kes tuntud oma Kuningriigi muusika poolest,
kelle sõnad panevad mõtlema ja rütmid kaasa elama.
Täna saates Grammy võitja Canton Jones.
Vaatame lähemalt, kes on see mees selle Kuningriigi muusika taga?
Suur tänu tulemast me saatesse!
Alustasid laulmist 5.aastaselt oma isa kvartetis. Räägi sellest lähemalt.
Kvarteti nimi oli Õilsad
ja see oli võrratu, kuidas need mehed võtsid hoolt minusuguse poisi eest.
Rakendan veel tänapäevalgi teatud asju, mida nad mulle õpetasid.
Kes olid su suurimad muusikaalased eeskujud ja mõjutajad?
Mulle meeldib igasugune muusika. Üksikartistid, kvartetid, hip-hop, räpp.
Samas on mu naine jazz-laulja nii et see mõjutab mind ka.
Seda on kuulda su muusikas,mida nimetatakse ka Kuningriigi muusikaks.
Mis vahe on Kuningriigi muusikal ja gospelmuusikal?
Gospel tähendab "head sõnumit" ja tihti peetakse seda kui heliks,
mitte sõnumiks kui selliseks.
Nii et "hea sõnumi" võib peita nii räpi, hip-hopi, rocki jms. sisse.
Meie aga nimetame Kuningriigi muusikaks seda,
kus sa saad ühendada "hea sõnumi" ükskõik, millise muusikažanriga.
AGA, sõnum on see, mis dikteerib muusikavaliku,
nõnda nagu sõnad on need, mis dikteerivad evangeeliumi.
Nii et Kuningriigi muusika on inspireeritud Jumala poolt.
Internetis räägitakse palju Kuningriigist,
mis tähendab Jumala viisi teha asju Tema moel; Tema süsteemi.
Jumala Kuningriik on kõige pea, nagu Jeesus ütles,
nii et "tema preestritena" on see meie vastutus seista Tema asjade eest.
Kuningriigi muusikat tehes pead seda sõnumit ka ise välja elama,
et see oleks ehe ja päris.
Sest tänapäeva põlvkond eristab kiirelt ära, kes on võlts kristlane.
Seega pead olema ehe, andes teada, et elad päris elu nagu nemad.
See kajastub ka su lauludes, nagu lauluski "Olen endiselt päästetud".
Millest selline pealkiri?
Elasin kui oma maailmas ja kui mind esimest korda proovile pandi, põrusin.
Ma ei elanud vastavalt Jumala Sõnale ja pidin uuesti pühenduma.
Saatsin restoranis olles külma võileiva kelnerile tagasi ja meil tekkis tüli,
mis valmistas piinlikkust mu pruudile ja meid visati restoranist välja.
Täiega mark! Mind visati välja! See oli küll aastaid tagasi.
Aga - oma tujude vaoshoidmine ja nö."päästetud püsimine"
ei kuulu vaid kirikusse, aga ka väljapoole seda - igapäevaellu.
Nii et järgmine kord läks juba paremini, kuna palusin ka Jumala abi.
Räägi oma viimasest CD'st Kingdom Business.
Kingdom Business VOL.2 (mis on siis järg VOL.1'le)
sillutab teed kõigile teistele teenistustele, artistidele ja tootjatele.
Piiblis on öeldud: "Otsige esiti jumalariiki ja kõike muud antakse teile pealekauba."
Tahtsin selle CD'ga olla abiks teistele.
Oleme vaimses sõjas,kus su õed-vennad on su lahingukaaslased,
nii et neid tuleb lahingu jaoks varustada ja see ongi meie CD mõte.
Ühtlasi on meil uueks aastaks juba uued projektid varuks,
et Kuningriigi ja gospelmuusika võiksid levida ja olla kättesaadavad.
Mida sa tahaks oma muusika kaudu inimestele edasi anda?
Inspiratsiooni. Sest usklikele rääkides nad juba teavad paljusid asju,
kuigi vahel on see meeldetuletus jutlustaja jutust.
Aga paljudel pole mingit kogemust Jumalaga ja nad tahavad teada.
Nii et tahan olla inspiratsiooniks, andes teada, et parem elu on võimalik;
et saab elada ilma vihata ja teha head. Et pääste on olulisem kui kaunid naised.
Sa võid olla ühtaegu kristlane ja samas elada lahedat elu.
Usun, et see põlvkond saab tõusma
ja selle maailma kuulsad tähed võtavad seisukoha Jeesuse kasuks.
Nii et tahan ise olla julge ja inspireerida teisi.
Nüüd siis teate, mis on Kuningriigi muusika.
Järgnevalt lugu naisest, kelle elu muutus täielikult,
kui üks autoritaarne isik teda seksuaalselt kuritarvitas.
Eks müüda viis varblast kahe veeringu eest?
Ja ükski neist ei ole unustatud Jumala ees.
Ärge kartke, te olete enam väärt kui hulk varblasi! Luuka 12
Mees, keda kogukond armastas ja austas, omas saladust
ja Shelly Hunley teadis, mis see on - mees oli lapsepilastaja.
Mehepoolne kuritarvitamine põhjustas talle suurt valu ja viha,
kuid mis kõige hullem -
pani teda pöörama selja sellele, kes teda kõige enam armastas.
Sündisin ja kasvasin Columbias, kus mu vanemad olid misjonärideks.
Seal oli üks pastor, kes osales aktiivselt jumalariigitöös.
Hiljem selgus, et ta oli kuritarvitanud mitmeid lapsi.
Tol ajal arvasin, et olen ainukene.
See algas, kui olin u.6.a. ja kestis kuni 10-nda eluaastani.
Seksuaalne kuritarvitamine, mis hõlmas sadistlikkust ja piinamist.
Keegi poleks mind uskunud ja ma kartsin nagunii.
Kuid sõnum, mille see mu lapse meeltesse saatis, oli:
see mees jutlustab kirikus ja on austatud kõigi poolt,
mistõttu järelikult on tema õige ja mina olen teinud midagi valesti.
Ta on Jumala mees
ja ma arvasin, et Jumal vihkab mind. See oli enam kui selge.
Neiu -ja noore naisena kogesin palju häbi ja muid jamasid,
tänu millele ei tundnud end hästi.
Ma ei suutnud kogeda Jumalat.
Vahetult enne keskkooli lõpuaktust viis mu vend mind autoga sõitma
ja teatas, et mind kuritarvitanud mees oli teinud seda teistegagi.
Mõtlesin, et tegu on jõleda kujuga ja kogu evangeelium on üks suur vale.
Küünilisus võttis maad ja minust sai hetkega ateist.
Ja ma arvasin, et parim asi on end ära tappa.
Kogu teesklus ja hea näo tegemine kadusid hetkega
ja kibedus ning raev võtsid maad.
Läksin ülikooli täiesti uue inimesena.
Märatsesin ja laamendasin oma ühikatoas.
Mõtlesin ja rääkisin enesetapust.
Samas püüdsin leida abi läbi nõustamise,
kuid ükskord oma tuppa minnes purustasin seal metalltoruga kõik.
Loopisin klaase vastu seina, lõikudes hiljem kildudega oma käsi.
Seejärel tõusin, et minna üles ühika katusele.
Ülemise korruse koridori jõudes seisis korraga üks kaastudeng mu ees.
Ma isegi ei vaadanud ta poole.
Jõllitasin vaid koridori ust, kust läbi minna ja oma elu lõpetada.
Kui aga pilgu tõstsin, ütles ta: "Tundub, et oled kätte lõiganud?"
Pomisesin midagi vastu, aga ta ütles, et läheme peseme mu käed puhtaks.
Järgmisel päeval olin psühhiaatriahaiglas, kus lihtsalt nutsin.
Kogu see viha ja kibedus hakkas minust välja voolama.
Olin jõuetu ja mõistsin, et minus polegi enamat kui vaid kibedus ja viha.
Ja ma hüüdsin Jumala poole, öeldes:
"Kui oled olemas, siis tõesta seda. Ja see peab olema vaid me kahe vahel,
sest ma ei usu enam sõnagi, mida keegi teine ütleb."
Sa pead näitama, et suudad mu valuga midagi ette võtta!"
Sel hetkel ei muutunud midagi, va. see, et samal hetkel
hakkas punt kristlastest tudengeid minu pääste pärast paluma.
Väike lootuskiir hakkas vaikselt paistma ja see andis jõudu edasi minna.
Tagasi ühikas olles helistas mulle mu ajalooõpetaja,
keda tunti kui ainukest Jumala Vaimuga täidetud inimest koolis,
kes viis läbi piiblitunde ja julgustas teisi usklikke.
Ja ta ütles: "Jumal ütles mulle, et peaksid täna piiblitundi tulema."
Tahtsin vastata eitavalt, kuid ütlesin hoopis: "Ma tulen."
Kohale jõudes püüdsin märku anda, et olen olemas,
kui korraga üks teine juht küsis: "Kas võime palvetada su eest?"
Ja ma vastasin: "Muidugi! Palvetage aga!"
Nad panid käed mu peale ja ma ei suutnud uskuda, et olen seal.
Ütlesin Jumalale, et kui Ta kavatseb üldse välja ilmuda, siis nüüd on see aeg,
kuna ma ei kavatse end enam iialgi sellisel moel alandada.
Ta võttis väljakutse vastu ja üks imeline Jumala ligiolu langes mu üle.
Olime vaid mina ja Jumal, mis oli ühtaegu hirmutav ja lahe!
Ja peamine mõte, mis mind valdas, oli: ma panin nii puuse! Ta on tõesti olemas!
Ta tõesti on ja ma teadsin, et Ta on ehe ja nii lähedal.
Mind juhiti päästepalvele ja see oli otsene samm surmast ellu.
Nad palusid ka mu Püha Vaimuga täitumise pärast.
Ma ei kogenud küll midagi põrutavat,
aga üks väike rõõmuallikas hakkas pulbitsema mu sees.
Alustasime Rahvusvahelise Palvekoja teenistusega Kansas City's,
kus olen nii ülistusjuht, eestpalvetaja kui piiblikooli õpetaja.
Mõistsin, et kui saan osa sellest armastusest
ja jätkuvalt püüdlen selle poole, on sellel ka vägi mind tervendada.
Järgmisena aga mees, kes hakkas prostituudiks,
et rahastada oma narkosõltuvust. Jääge meiega.
See pole oluline, kes külvab või kes kastab...
...oluline on see, et Jumal paneb selle seemne kasvama. 1Korintlastele 3:7
Jason Moody's narkosõltuvus oli hävitamas tema elu
ja ta lõpetas tänaval prostituudina, et rahastada oma narkosõltuvust.
Ometigi leidus keegi, kes nägi temas parimat,
kuigi ta ise nägi endas vaid halvimat.
Jason Moody vajas uimasteid ja prostitutsioon oli ainus võimalus
seda üha enam kasvavat vajadust rahuldada.
Tegid selle nimel kõike!
Ootasid kusagil tänaval, nägid seksikas välja
ja peagi olid juba teel kellegi koju või leidsid end kellegi auto tagaistmelt vms.
Jason ei arvanud endast suurt palju midagi nagunii.
Ta vanemad lahutasid, kui ta oli väike ja pendeldades kahe vanema vahet,
kuritarvitati teda nii mentaalselt kui seksuaalselt.
Ajapikku hakkas ta neid valesid ka uskuma.
Olin harjunud olema mittekeegi; et mul pole väärtust ja keegi ei hooli.
Valu, mida ta endas koges, pani ta esimest korda jooma, kui ta oli 8.a.
Alkoholi maitse ja mõju kogemine avas ühe uue ajajärgu mu elus.
Olles 12.a., hakkas ta kasutama marihuaanat, kuid see polnud piisav,
mistõttu ta hakkas tarbima ja müüma ka kokaiini.
Võisin olla, kes iganes tahtsin. Sest omades pisut sularaha ja kokaiini
jätad tänaval teatud isikutele juba mulje, et oled rikas narkoärikas.
Jason'i sõltuvus nõudis aga kõik, jättes ta rahata ja kodutuks.
Omamata kohta, kus olla, kolisin metroo tunnelisse.
Ja kui siis metroo uksed avanesid, istusin otse seal uste ees,
anudes, et keegi mind päästaks!
Ja seda isegi mitte niivõrd uimastitest või alkoholist, aga...
päästaks mind minu enda käest; elu käest, mille olin omale loonud.
23.a. jooksul püüdis Jason mitmeid kordi oma elu ree peale saada.
Lõpuks pakkus üks ta sõber Cheryl talle elupaika ja kutsus endaga kirikusse.
Oli aegu, kus ta lausa otsis mind tänavailt
ja ma palusin, et ta jätaks mu rahule ning laseks mul lihtsalt surra.
Lihtsalt surra.... Tahtsin lihtsalt surra.
Sest polnud mõtet kulutada aega kellegi peale,
keda Jumal ei tahtnud aidata.
Kuid Cheryl ei andnud alla,
sest ta teadis, et Jumal saab muuta Jasoni elu
ja jätkas talle piibliprintsiipide õpetamist.
Ja Jasonis tärkas eluisu.
Ma ei uskunud, et peale kõike läbielatut...
kõik need surmalähedased kogemused, kokaiini üledoosid jms. -
et pääsesin neist vaid selleks, et elada mõttetut, viljatut ja väärtuseta elu.
Ma keeldusin seda uskumast, nii et esitasin Jumalale väljakutse.
Ütlesin: "Kui oled kõik see, keda inimesed väidavad Sind olevat,
siis nüüd on Su võimalus panna ka mind uskuma.
See on Sinu võimalus teha mind terveks ja korda
ja kui see õnnestub, oled tõesti Jumal.
Kui suudad mind narkost vabastada, oled tõesti Jumal."
Ja Ta tegi seda!
Ta kõrvaldas igasuguse himu narkootikumide ja alkoholi järele
ja ütles: "See on nüüd läbi!" Ja järgmisel hommikul teadsin, et nii on.
Teadsin, et Ta tahab kasutada seda osa mu elust tunnistuseks teistele.
Jason abiellus Cheryl'iga
ja töötab täna kooli turvapealikuna naabruskonnas, kus ise üles kasvas.
Ta ei taastanud vaid mu hinge, aga ka mu ihu. Ta ütles:
"Need samad inimesed, kes nägid sind oma elu hävitamas,
saavad nägema, kuidas mina su taas üles ehitan."
Nad teavad, kui kohutavas seisus olid, mistõttu nad peavad nägema ka seda,
et ainuüksi kõige loodu Jumal on see, kes on su üles ehitanud."
Ta annab oma parima nende nimel, kes seda kõige rohkem vajavad.
Ta tõesti teeb seda!
Oled sa vahel mõelnud,
et ole liiga kaugele läinud ja Jumal ei saa sind enam päästa?
Rooma 5:8 ütleb: "Jumal teeb nähtavaks oma armastuse meie vastu sellega,
et Kristus suri meie eest, kui me olime alles patused."
Jumal näitas, kui väga meid armastab, kui lasi Jeesusel surra meie eest.
Ta on näinud oma armastust, kuid kuidas me sellele reageerime?
Laulusalm ütleb: "Ta nägi minus parimat kui teised nägid vaid halvimat."
Jeesus nägi ja näeb endiselt sinus vaid parimat.
Parim, mida sa teha saad, on kutsuda Ta sisse,
sest Ta seisab su südameukse taga ja koputab just praegu. Sa koged seda.
Parim viis selleks on palve, mistõttu palugem koos.
Issand Jeesus, tänu Sulle su järjepidevuse eest,
isegi kui mina sulle selja pöörasin.
Olen omadega kohas, kus ei tea enam, mida teha?
Kõik ütlevad, et olen nii halb ja et minust ei saa iialgi asja.
Aga olen kuulnud, et Sina näed minus siiski vaid parimat.
Aita ka mul näha seda parimat; ava mu silmad sellele.
Vabasta mind hüljatuse tunnest. Palun seda, Jeesus. Aamen.
Kui sul on mõni palvesoov, saada see meile me kodulehe kaudu.
PÖÖRDEPUNKT
Mina rõõmutsen väga Issandas,
mu hing ilutseb mu Jumalas Jesaja 61:10
Me saade on lõppemas, kuid võite leida meid nii kodulehe kui FB kaudu.
Tänase saate aga lõpetab Canton Jones lauluga "Echo" ("Kaja").
Tulgu teiegi elus esile omad pöördepunktid!
Kõike head ja järgmise korrani! Olge õnnistatud!
Tõlge: Anne-Ly Raukas